CELEX: 32012R1187
Language: mt
Date: 2012-12-11 00:00:00
Title: Regolament ta’ Implimentazzjoni tal-Kummissjoni (UE) Nru 1187/2012 tal- 11 ta’ Diċembru 2012 li jemenda għall-184 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta’ Al-Qaida

12.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 338/23
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1187/2012
   tal-11 ta’ Diċembru 2012
   li jemenda għall-184 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta’ Al-Qaida
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati man-netwerk ta' Al-Qaida (1), u b’mod partikolari l-Artikolu 7(1)(a) u 7a(1) tiegħu,
   Billi:
   
               (1)
            
            
               L-Anness I mar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.
            
         
               (2)
            
            
               Fil-5 ta' Diċembru 2012 il-Kumitat tas-Sanzjonijiet tal-Kunsill għas-Sigurtà tan-Nazzjonijiet Uniti ddeċieda li jżid entità waħda mal-lista tal-persuni, il-gruppi u l-entitajiet tiegħu li għalihom għandu japplika l-iffriżar tal-fondi u riżorsi finanzjarji.
            
         
               (3)
            
            
               L-indirizz tal-Kummissjoni Ewropea għandu jiġi aġġornat.
            
         
               (4)
            
            
               L-Annessi I u II mar-Regolament (KE) Nru 881/2002 għandhom għalhekk jiġu emendati skont dan.
            
         
               (5)
            
            
               Sabiex jiġi żgurat li l-miżuri previsti f'dan ir-Regolament ikunu effettivi, dan ir-Regolament għandu jidħol fis-seħħ minnufih,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 881/2002 huwa emendat kif ġej:
   
               (1)
            
            
               L-Anness I, huwa emendat skont l-Anness I ma’ dan ir-Regolament.
            
         
               (2)
            
            
               L-Anness II huwa emendat skond l-Anness II ma’ dan ir-Regolament.
            
         Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-11 ta’ Diċembru 2012.
      
         
            Għall-Kummissjoni,
         
            F’isem il-President,
         
            Il-Kap tas-Servizz tal-Istrumenti tal-Politika Barranija
         
      
   
   
      (1)  ĠU L 139, 29.5.2002, p. 9.
   
      ANNESS I
      L-Anness I mar-Regolament (KE) Nru 881/2002, huwa emendat b’dan li ġej:
      L-annotazzjoni li ġejja għandha tiżdied taħt l-intestatura “Persuni ġuridiċi, gruppi u entitajiet”:
      
         ‘Mouvement pour l’Unification et le Jihad en Afrique de l’Ouest (MUJAO). Indirizz: (a) il-Mali, (b) l-Alġerija. Data tal-klassifikazzjoni msemmija fl-Artikolu 2a (4) (b): 5.12.2012.’
      
   
   
      ANNESS II
      L-Anness II mar-Regolament (KE) Nru 881/2002 huwa emendat kif ġej:
      L-intestatura "Komunità Ewropea" u l-paragrafu taħt “Komunità Ewropea” jinbidlu bl-intestatura u l-paragrafu li ġejjin:
      
         “Indirizz għan-notifiki lill-Kummissjoni Ewropea:
         
                     Il-Kummissjoni Ewropea
                  
               
                     Servizz għall-Istrumenti tal-Politika Barranija (FPI)
                  
               
                     L-Uffiċċju tas-SEAE 02/309
                  
               
                     B-1049 Bruxelles/Brussel (il-Belġju)
                  
               
                     Posta elettronika: relex-sanctions@ec.europa.eu”